
Nacionālās kultūras mantojuma pārvaldes atklātā konkursa
"Automašīnu noma (operatīvais līzings)”
 (iepirkuma identifikācijas Nr. NKMP 2024/1)
nolikuma
10. pielikums


I E P I R K U M A   L Ī G U M A   P R O J E K T S
 par automašīnu nomu 
Nacionālās kultūras mantojuma pārvaldes vajadzībām

	
Rīgā, 
	
Līguma datums ir pēdējā pievienotā droša elektroniskā paraksta un tā laika zīmoga datums



Nacionālā kultūras mantojuma pārvalde, vienotais reģistrācijas Nr. 90000038351, turpmāk - Pasūtītājs, kura vārdā saskaņā ar Ministru kabineta 2004.gada 9.novembra noteikumiem Nr. 916 “Nacionālā kultūras mantojuma pārvaldes nolikums” rīkojas tās vadītājs Juris Dambis, 
un 
_______________, vienotais reģistrācijas Nr. __________, turpmāk - Izpildītājs, kura vārdā saskaņā ar _________ rīkojas tā __________ _________________, 
abi kopā turpmāk - Puses, bet katrs atsevišķi arī - Puse,
pamatojoties uz Pasūtītāja rīkotā publiskā iepirkuma ar identifikācijas Nr. NKMP 2024/1, turpmāk - iepirkums, rezultātiem, noslēdz šādu iepirkuma līgumu, turpmāk - Līgums:


1. Līguma priekšmets

1.1. Izpildītājs apņemas nodot Pasūtītāja turējumā un lietošanā 5 (piecas) automašīnas, turpmāk - Automobiļi vai Automobilis,  saskaņā ar Tehnisko specifikāciju/tehnisko piedāvājumu (Līguma 1.pielikums), Finanšu piedāvājumu (Līguma 2. pielikums) un Līguma noteikumiem. 
1.2. Pasūtītājs apņemas pieņemt Automobiļus un veikt maksājumus Izpildītājam saskaņā ar maksājumu grafiku, turpmāk - Maksājumu grafiks (Līguma 3. pielikums). 

2. Nomas maksa un norēķinu kārtība

2.1. Kopējā līgumcena saskaņā ar Finanšu piedāvājumu ir ______ EUR (________________ euro un _______ centi), turpmāk tekstā - Līgumcena, bez pievienotās vērtības nodokļa, turpmāk - PVN. Līgumcenā ietverta arī Automobiļu atlikusī vērtība pēc nomas termiņa beigām.
2.2. Līgumcenā ir ietvertas visas tiešās un netiešās izmaksas, kas saistītas ar Automobiļu piegādi, Tehniskās specifikācijas prasību un Līguma kvalitatīvu izpildi, tajā skaitā, bet ne tikai izmaksas, kas saistītas ar Automobiļu pārbaudi, sagatavošanu, piegādi un nodošanu Pasūtītājam, reģistrāciju Ceļu satiksmes drošības direkcijā, OCTA uz minimālo termiņu, skaitot no Automobiļu nodošanas dienas Pasūtītājam, nodokļus un nodevu par pirmo gadu, nomas tiesību noformēšanu, aprīkojuma uzstādīšanu un lietošanu, citas izmaksas, lai nodrošinātu Automobiļu pilnīgu gatavību lietošanai (tajā skaitā degvielai Automašīnas degvielas tvertnē jābūt, lai nobrauktu vismaz 10 km), garantijas remontarbu izmaksas un citas izmaksas, kas nepieciešamas savlaicīgai un kvalitatīvai Līguma izpildei, kā arī Automobiļu atlikusī vērtība.
2.3. Automobiļu 1 (viena) mēneša nomas maksa ir _____________ EUR (__ euro un __ centi).
2.4. Pasūtītājs apņemas maksāt Automobiļu nomas maksu un PVN Izpildītājam saskaņā ar Maksājumu grafiku, katru mēnesi Izpildītāja rēķinā norādītajā norēķinu kontā ieskaitot nomas maksu 15 (piecpadsmit) darba dienu laikā no atbilstoša rēķina saņemšanas dienas.
2.5. Pasūtītājs maksu par Automobiļu nomas pirmo mēnesi samaksā 15 (piecpadsmit) darba dienu laikā no Līguma 3.2.apakšpunktā minētā nodošanas - pieņemšanas akta abpusējas parakstīšanas un Izpildītāja atbilstoša rēķina saņemšanas dienas. Nomas maksu par nepilnu mēnesi (nomas perioda pirmais un beidzamais mēnesis) aprēķina proporcionāli Līguma darbības dienu skaitam attiecīgajā kalendārajā mēnesī.
2.6. Izpildītājs nomas maksas rēķinus sagatavo elektroniskā veidā un nosūta Pasūtītājam uz elektroniskā pasta adresi: pasts@mantojums.lv, par kārtējo mēnesi līdz mēneša 10. (desmitajam) datumam. Izpildītājs elektronisko rēķinu sagatavo un iesniedz atbilstoši normatīvajiem aktiem par elektronisko dokumentu sagatavošanu. Rēķinā jānorāda atzīme „Rēķins sagatavots elektroniski un ir derīgs bez paraksta”.
2.7. Nomas maksa ir nemainīga visā Līguma darbības laikā.
2.8. Uzskatāms, ka Pasūtītājs ir samaksājis nomas maksu Izpildītājam brīdī, kad bankai ir nosūtīts vai iesniegts attiecīgs maksājuma uzdevums.
2.9. Pasūtītājam ir tiesības pēc nomas termiņa beigām iegādāties savā īpašumā Automobiļus vai kādu no tiem par Finanšu piedāvājumā norādīto to atlikušo vērtību.


3. Automobiļu pieņemšanas kārtība un garantijas laiks

3.1. Izpildītājs piegādā Automobiļus Pasūtītājam Rīgā, Mazajā Pils ielā 19, vai citā Izpildītāja ar Pasūtītāju iepriekš rakstiski saskaņotā un akceptētā piegādes vietā 4 (četru) nedēļu laikā no Līguma spēkā stāšanās dienas. Izpildītājs piegādā Automobiļus Pasūtītājam tā darba laikā (pirmdien no plkst. 8.30 līdz 18.00, otrdien - ceturtdien no plkst. 8.30 līdz 17.00, piektdien no plkst. 8.30 līdz 16.00).
3.2. Automobiļu nodošanas - pieņemšanas laiku Izpildītājs 5 (piecas) darba dienas iepriekš saskaņo ar Pasūtītāja pārstāvi. Automobiļu nodošanas - pieņemšanas laikā Izpildītājs nodod Pasūtītājam Automobiļus un tā dokumentāciju (transportlīdzekļa reģistrācijas apliecību, ekspluatācijas instrukciju, servisa un garantijas grāmatiņu/pasi) un īsi instruē Pasūtītāja darbinieku, kuram tiks nodots lietošanā Automobilis, par tā ekspluatācijas noteikumiem. Pieņemot Automobiļus, Pasūtītāja pārstāvis un Izpildītājs paraksta Izpildītāja sagatavoto nodošanas - pieņemšanas aktu, turpmāk - Akts. Aktā tiek uzrādīta Automobiļu komplektācija, to stāvoklis nodošanas brīdī, kopā ar Automobiļiem nodotā dokumentācija.
3.3. Akta parakstīšana apliecina Izpildītāja tiesības nodot, bet Pasūtītāja tiesības pieņemt Automobiļus turējumā un lietošanā.
3.4. Gadījumā, ja, pieņemot Automobiļus, tiek konstatēta to vai kāda no tiem neatbilstība Līguma noteikumiem vai to bojājumi vai trūkumi, turpmāk – Neatbilstība, Pasūtītājs nepieņem Automobiļus vai kādu no tiem, rakstiski paziņojot Izpildītājam argumentētus iebildumus vai pretenzijas, turpmāk – Pretenzija.
3.5. Puses 5 (piecu) darba dienu laikā pēc Pretenzijas saņemšanas vienojas par konstatētās Neatbilstības novēršanas kārtību, parakstot atsevišķu protokolu. Šajā gadījumā Izpildītājam ir pienākums par saviem līdzekļiem novērst Neatbilstību, ievērojot protokola noteikumus. Izpildītājs Neatbilstības apņemas novērst 10 (desmit) dienu laikā no Pretenzijas saņemšanas. Pēc Neatbilstības pilnīgas novēršanas Izpildītājs nodod Automobiļus Pasūtītājam, iesniedzot atbilstošu Aktu.
3.6. Automobilis ir uzskatāms par nodotu Pasūtītājam ar Akta abpusējas parakstīšanas brīdi. Pēc Akta parakstīšanas tas pievienojams Līgumam un kļūst par tā neatņemamu sastāvdaļu.
3.7. Automobiļa turējuma un lietošanas tiesības, nejaušas iznīcināšanas draudi un paaugstinātas bīstamības avota lietotāja atbildība pāriet Pasūtītājam brīdī, kad Automobilis pieņemts, parakstot Aktu.
3.8. Akta parakstīšana neatbrīvo Izpildītāju no atbildības par slēptiem, Akta parakstīšanas laikā nekonstatētiem Automobiļa defektiem, trūkumiem vai pārējām Neatbilstībām.

3.9. Automobiļu garantijas laiks ir 60 (sešdesmit) mēneši no Akta parakstīšanas dienas vai 150000 km (viens simts piecdesmit tūkstoši kilometri) nobraukumam iekšdedzes dzinēju Automobiļiem un 100 000 km (viens simts tūkstoši kilometri) elektro Automobilim, atkarībā no tā, kurš no nosacījums iestājas pirmais, turpmāk - Garantijas laiks.
3.10. Gadījumā, ja Garantijas laikā Pasūtītājs konstatē defektu, trūkumu vai kādu Neatbilstību, Pasūtītājs par to sastāda aktu, nepieciešamības gadījumā pieaicinot Izpildītāju vai kompetentas trešās personas (institūcijas).
3.11. Ja tiek konstatēts, ka defekts, trūkums vai Neatbilstība ir attiecināma uz Līgumā noteikto garantiju, turpmāk – Garantijas darbi, Pasūtītājs nosūta rakstisku paziņojumu Izpildītājam. Pēc šāda paziņojuma saņemšanas Puses 3 (trīs) darba dienu laikā vienojas par Garantijas darbu izpildes kārtību, parakstot atsevišķu protokolu. Šajā gadījumā Izpildītājam ir pienākums par saviem līdzekļiem pēc iespējas īsākā laikā veikt visus Garantijas darbus (t.i., novērst defektus, trūkumus vai Neatbilstību), ievērojot protokola noteikumus. Pretējā gadījumā Izpildītājam ir pienākums atlīdzināt Pasūtītājam visus radušos izdevumus, samaksu veicot 10 (desmit) dienu laikā pēc atbilstoša Pasūtītāja pieprasījuma (rēķina) saņemšanas.
3.12. Gadījumā, ja Garantijas laikā Automobilis tiek atzīts par neatgriezeniski bojātu ne Pasūtītāja vainas dēļ, tad Izpildītājs ne vēlāk kā 4 (četru) nedēļu laikā pēc attiecīgā fakta konstatēšanas nodod Pasūtītājam līdzvērtīgu automobili. 

4. Pasūtītāja tiesības un pienākumi

4.1. Pasūtītāja tiesības:
4.1.1. pieņemt Līguma noteikumiem atbilstošu Automobili bez trūkumiem un defektiem;
4.1.2. pieņemot Automobili:
4.1.2.1. veikt izmēģinājuma braucienu, kā arī pārbaudīt Automobiļa atbilstību visām tehniskajā specifikācijā/tehniskajā piedāvājumā (Līguma 1.pielikums) noteiktajām prasībām;
4.1.2.2. pārbaudīt Izpildītāja iesniegtās Automobiļa dokumentācijas pilnīgumu un derīgumu, ražotāja un pārdevēja garantijas nosacījumus;
4.1.2.3. pieaicināt speciālistus un ekspertus;
4.1.3. netraucēti lietot Automobiļus visā Līguma darbības laikā Latvijā un ārvalstīs;
4.1.4. modificēt un uzlabot Automobiļa komplektāciju, veicot pārveidojumus, iepriekš tos rakstiski saskaņojot ar Izpildītāju (izņemot Pasūtītāja veiktos uzlabojumus, kas saglabā Automobili vai pasargā to no pilnīgas vai daļējas iznīcināšanas, ja nav bijis iespējams šādus uzlabojumus saskaņot ar Izpildītāju);
4.1.5. pieprasīt Automobili no jebkura nelikumīga valdījuma un aizsargāt valdījumu, prasīt likvidēt Automobiļa darbības traucējumus un prasīt atlīdzināt zaudējumus, ko Automobilim ir nodarījušas citas personas;
4.1.6. saņemt Automobiļu garantijas apkalpošanu un servisu Līgumā noteiktajā kartībā;
4.1.7. izpildīt visas no Līguma izrietošās saistības pirms tajā noteiktā termiņa bez papildu      	izmaksām vai līgumsoda.
4.2. Pasūtītāja pienākumi:
4.2.1. lietot Automobiļus saudzīgi un atbilstoši Automobiļu tehniskajā dokumentācijā noteiktajiem mērķiem;
4.2.2. veikt Automobiļa apdrošināšanu (OCTA un KASKO) un apdrošināšanas gadījumu administrēšanu;
4.2.3. ievērot Izpildītāja prasības attiecībā uz Automobiļu lietošanu, kā arī apdrošināšanas polišu noteikumus;
4.2.4. nodrošināt Automobiļu tehnisko apkopju veikšanu un apdrošināšanas gadījumos    organizēt Automobiļu remontu;
4.2.5. saglabāt ar Automobiļu lietošanu saistīto dokumentāciju, ko Pasūtītājs ir saņēmis kopā ar Automobili;


4.2.6. segt šādus neparedzētos maksājumus, kas ir saistīti un rodas Automobiļu turējuma un lietošanas laikā un nav ietverti nomas maksā:
4.2.6.1. soda naudu sakarā ar Pasūtītāja darbinieka - Automobiļa vadītāja - izdarītu normatīvā akta pārkāpumu;
4.2.6.2. izdevumus, kas rodas, Pasūtītājam uzstādot un uzturot jebkādus piederumus Automobiļos ja tie nav noteikti Līgumā;
4.2.7. nekavējoties (bet ne vēlāk kā 24 (divdesmit četru) stundu laikā) paziņot Izpildītājam gadījumā, ja:
      4.2.7.1. Automobilis ir pazudis, bojāts, daļēji vai pilnīgi iznīcināts;
      4.2.7.2. ir iegūta informācija par Automobiļa iznīcināšanas, zaudēšanas vai bojāšanas draudiem;
      4.2.7.3. ir pazudusi vai bojāta Automobiļa dokumentācija;
4.2.8. ievērot ceļu satiksmes un drošības prasības Automobiļa ekspluatācijas gaitā;
4.2.9. ja Pasītītājs neizmanto savas Līguma 2.9.apakšpunktā noteiktās tiesības, nodot Izpildītājam Automobili vai Automobiļus pēc nomas termiņa beigām tādā komplektācijā, kādā to sākotnēji saņēma Pasūtītājs, ievērojot dabisko nolietojumu.



5. Izpildītāja tiesības un pienākumi

5.1. Izpildītāja tiesības:
5.1.1. pārbaudīt Automobiļu stāvokli tieši vai ar sertificētu personu starpniecību, iepriekš to rakstiski saskaņojot ar Pasūtītāju;
5.1.2. saņemt informāciju par Automobiļu tehnisko stāvokli un lietošanu, iepriekš to saskaņojot ar Pasūtītāju;
5.1.3. Līguma termiņa beigās prasīt bez maksas nodot tiesības uz tiem uzlabojumiem, kas ir izdarīti Automobilim un kurus nevar noņemt bez Automobiļa bojāšanas, vai kas nav bijuši iepriekš rakstiski saskaņoti ar Izpildītāju.
5.2. Izpildītāja pienākumi:
5.2.1. nodrošināt Pasūtītāju ar Līguma noteikumiem atbilstošiem Automobiļiem;
5.2.2. sagatavot un organizēt Automobiļu nodošanu Pasūtītāja turējumā un lietošanā, ievērojot Līguma noteikumus un kārtību;
5.2.3. nodot Pasūtītājam lietošanā Automobiļus 4 (četru) nedēļu laikā no Līguma spēkā stāšanās dienas un nodrošināt netraucētu Automobiļu lietošanu visā Līguma darbības laikā;
5.2.4. veikt Automobiļu reģistrāciju Ceļu satiksmes drošības direkcijā, kā Automobiļu turētāju norādot Pasūtītāju;
5.2.5. atjaunot un izsniegt Pasūtītājam attiecīgus dokumentus (tajā skaitā aktus, pilnvaras, apdrošināšanas polišu kopijas un izziņas), kas ir nepieciešami, lietojot Automobilus Līguma darbības laikā Latvijā un ārvalstīs;
5.2.6. garantijas laika remontdarbu un tehnisku bojājumu novēršanas laikā nodrošināt Pasūtītājam bez papildu samaksas līdzvērtīgu maiņas automobili, saskaņojot tā nodošanas vietu un laiku. Maiņas automobilim jābūt tādas pašas klases, degvielas veida, sēdvietu skaita, ātrumkārbas tipa kā nomas Automobilim. Maiņas automobilis nedrīkst būt vairāk kā 2 (divus) gadus vecāks par nomas Automobili;
5.2.7. ne vēlāk kā 3 (trīs) darba dienu laikā no rakstiska pieprasījuma saņemšanas sniegt Pasūtītājam informāciju un dokumentāciju par savu Līgumā noteikto pienākumu izpildi, ka arī nepieciešamos skaidrojumus par Līgumā noteikto saistību neizpildi;
5.2.8. rakstveidā paziņot Pasūtītājam, ja Izpildītājs nevar izpildīt kādu no Līguma noteikumiem, norādot iemeslus.	


6. Automobiļu nodošanas kārtība

6.1. Ja netiek izmantotas Līguma 2.9.apakšpunktā noteiktās tiesības, Pasūtītājs, beidzoties Līguma 12.1.apakšpunktā noteiktajam nomas termiņam, nodod Automobiļus vai Automobili Izpildītājam tādā pašā komplektācijā un ar tādu aprīkojumu, kāds Automobilim bija tā pieņemšanas brīdī.
6.2. Pasūtītājs nodod Automobili Izpildītājam bez iekšējo vai ārējo daļu redzamiem bojājumiem (izņemot bojājumus, kas radušies dabiska nolietojuma rezultātā).
6.3. Pirms Automobiļu nodošanas Izpildītājam Pasūtītājs noņem visus Automobiļu komplektācijas pārveidojumus un uzlabojumus (piederumus), kurus Pasūtītājs Automobiļiem veicis Līguma darbības laikā, ja tas nebojā Automobiļu tehnisko stāvokli un komplektāciju.
6.4. Ar Automobiļa nodošanu saprot faktisko Automobiļa un tā dokumentācijas (transportlīdzekļa reģistrācijas apliecība, servisa grāmatiņa) nogādāšanu ar Izpildītāju iepriekš saskaņotā vietā Rīgā. Pasūtītājs nogādā Automobiļus darba dienās no plkst. 8:30 līdz plkst. 17:00, iepriekš saskaņojot precīzu nodošanas laiku ar Izpildītāja pārstāvi. Nododot Automobiļus, Pasūtītāja pārstāvis un Izpildītājs sagatavo un paraksta pieņemšanas - nodošanas aktu.
6.5. Parakstot pieņemšanas - nodošanas aktu, Pasūtītāja pārstāvis un Izpildītājs apstiprina, ka Automobiļu tehniskais stāvoklis atbilst Līguma noteikumiem un izslēdz jebkādas iespējamās prasības attiecībā uz Automobiļu komplektācijas, lietošanas spējas vai pareizas darbības trūkumiem.
6.6. Ja Izpildītājs atsakās pieņemt Automobili, norādot uz tehniskā stāvokļa un ekspluatācijas īpašību trūkumiem, kas nav radušies dabiskā nolietojuma rezultātā, Pasūtītāja pārstāvis un Izpildītājs sagatavo un paraksta aktu, kurā norāda visus Automobiļa trūkumus un nepilnības, un vienojas par termiņu, kādā Pasūtītājs par saviem līdzekļiem apņemas novērst šajā aktā norādītos trūkumus.
6.7. Ja Pasūtītājs nepiekrīt Līguma 6.6.apakšpunktā minētajā aktā norādītajiem trūkumiem un nepilnībām, Pasūtītājam ir tiesības organizēt neatkarīgu ekspertīzi, kurā pierāda Automobiļa tehniskā stāvokļa un ekspluatācijas īpašību atbilstību Līguma noteikumiem.
6.8. Ja eksperta novērtējuma rezultāti pierāda Pasūtītāja prasību un Līguma 6.6.apakšpunktā minētajā aktā norādīto trūkumu un nepilnību nepamatotību, Izpildītājs sedz visus ar aizkavēto Automobiļa nodošanu saistītos Pasūtītāja zaudējumus un izmaksas, t.sk. izmaksas, kas saistītas ar ekspertīzes veikšanu.
6.9. Ja eksperta novērtējuma rezultātā ir pierādīta Automobiļa neatbilstība Līguma noteikumiem, Pasūtītājs sedz ar ekspertīzi saistītās izmaksas un rīkojas saskaņā ar Līguma noteikumiem.


7. Pušu atbildība

7.1. Puses atbild par savu Līgumā noteikto saistību pienācīgu izpildi atbilstoši Latvijas Republikā spēkā esošajos normatīvajos aktos un Līgumā noteiktajam. To neizpildīšanas vai nepienācīgas izpildes gadījumā vainīgā Puse atlīdzina otrai Pusei visus nodarītos zaudējumus, kas radušies tās prettiesiskas darbības vai bezdarbības dēļ, Latvijas Republikas normatīvajos aktos un Līgumā noteiktajā kārtībā.
7.2. Puses ir atbildīgas par visiem trūkumiem un nodarītajiem zaudējumiem, ja tie radušies Puses vai tās darbinieku, kā arī Līguma izpildē Pušu iesaistīto trešo personu darbības vai bezdarbības dēļ. 
7.3. Ja Pasūtītāja vainas dēļ tiek kavēts nomas maksas samaksas termiņš, Izpildītājam ir tiesības prasīt Pasūtītājam maksāt līgumsodu 0,1 (nulle komats viena) % apmērā no nokavētās maksājuma summas par katru samaksas termiņa kavējuma dienu, bet ne vairāk kā 10% (desmit procenti) no termiņā nesamaksātās summas.
7.4. Ja Izpildītājs nenodrošina Automobiļu vai kāda no tiem nodošanu Pasūtītājam Līguma 3.1.apakšpunktā noteiktajā termiņā, Izpildītājs par katru kavēto dienu maksā Pasūtītājam līgumsodu 500,00 EUR (pieci simti euro) apmērā.
7.5. Gadījumā, ja tiek kavēti Līgumā noteiktie Izpildītāja saistību izpildes termiņi, izņemot Līguma 7.4. apakšpunktā noteikto gadījumu, Pasūtītājam ir tiesības ieturēt no Līgumcenas (nomas maksas) līgumsodu 0,1 (nulle komats viens) % apmērā no Līgumcenas par katru kavējuma dienu, nepārsniedzot 10 (desmit) % no Līgumcenas summas. 
7.6. Gadījumā, ja tiek konstatēta Līgumā noteikto Izpildītāja saistību neizpilde, Pasūtītājam ir tiesības ieturēt no Līgumcenas (nomas maksas) līgumsodu 0,5 (nulle komats piecu) % apmērā no Līgumcenas par katru konstatēto gadījumu.
7.7. Par Līguma noteikumu pārkāpumu, Pasūtītāja pārstāvis sagatavo un nosūta Izpildītājam paziņojumu. Pasūtītājam, par to rakstiski informējot Izpildītāju, ir tiesības piemērot savstarpējo prasījumu ieskaitu un vienpusēji ieturēt līgumsodu un zaudējumus no Izpildītājam izmaksājamām summām, ja iestājušies tādi apstākļi, kas saskaņā ar Līgumu dod Pasūtītājam tiesības prasīt no Izpildītāja līgumsoda un zaudējumu samaksu. Izpildītājs piekrīt, ka Pasūtītājs zaudējumus un saskaņā ar Līgumu aprēķināto līgumsodu ietur no Līgumcenas (nomas maksas). Ja Pasūtītājam nav iespējams līgumsodu un zaudējumus pilnā apmērā ieturēt no Izpildītājam izmaksājamām summām, tad Pasūtītājs ir tiesīgs izrakstīt rēķinu, ko Izpildītājs apņemas samaksāt 10 (desmit) darbdienu laikā no līgumsoda un/vai zaudējumu rēķina saņemšanas dienas.
7.8. Ja Līgums tiek izbeigts Līguma 12.7., 12.8. vai 12.10. apakšpunktos noteiktajos gadījumos, vainīgajai Pusei 10 (desmit) dienu laikā no otras Puses paziņojuma saņemšanas jāsamaksā tai vienreizējs līgumsods 10% (desmit procenti) apmērā no Līgumcenas.
7.9. Līgumā noteikto līgumsodu samaksa neatbrīvo Puses no Līgumā noteikto saistību pilnīgas izpildes un izdevumu un/vai zaudējumu atlīdzināšanas pienākuma.


8. Nepārvaramas varas apstākļi

8.1. Puse neatbild par Līgumā noteikto saistību pilnīgu vai daļēju neizpildi un zaudējumiem, ja tā ir informējusi otru Pusi atbilstoši šajā punktā noteiktajam un ja šāda neizpilde radusies nepārvaramas varas apstākļu, tajā skaitā dabas stihija (zemestrīce, plūdi un tml.), ugunsgrēks, karadarbība, streiki (izņemot pašu darbinieku streikus), epidēmija, okupācija, terorakts, blokāde, varas iestāžu aizliegumi, dēļ, kas atbilst visām šīm pazīmēm:
8.1.1. kuru darbība sākusies pēc Līguma noslēgšanas un ko Līguma slēgšanas brīdī nebija iespējams ne paredzēt, ne novērst;
8.1.2. kas nav radies Puses vai tās kontrolē esošas personas kļūdas vai rīcības dēļ;
8.1.3. no kura nav iespējams izvairīties un kura sekas nav iespējams pārvarēt;
8.1.4. kas padara saistību izpildi ne tikai apgrūtinošu, bet arī neiespējamu.
8.2. Pusei, kuras saistību izpildi kavē Līguma 8.1.apakšpunktā norādītie apstākļi, ir pienākums nekavējoties, bet ne vēlāk kā 2 (divu) darba dienu laikā, rakstiski informēt otru Pusi par šādu apstākļu rašanos vai izbeigšanos un veikt visus nepieciešamos pasākumus, lai nepieļautu vai mazinātu Pušu zaudējumus. Ziņojumā jānorāda, kādā termiņā pēc Puses uzskata ir iespējama un paredzama tās Līgumā noteikto saistību izpilde, pēc otras Puses pieprasījuma, ziņojumam pievienojot izziņu, ko izsniegusi kompetenta institūcija un kas satur nepārvaramas varas vai ārkārtējo apstākļu darbības apstiprinājumu un to raksturojumu. Līguma termiņš, Pusēm rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos, ja Pasūtītājs šādu aizkavēšanos akceptē. 
8.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darba dienu laikā, attiecīgā Puse netiek atbrīvota no Līgumā noteikto saistību izpildes.
8.4. Ja Līguma slēgšanas brīdī jau ir spēkā kompetentas valsts institūcijas lēmums par ārkārtējas situācijas izsludināšanu, uzskatāms, ka Puses ir izvērtējušas savas iespējas izpildīt savas Līgumā noteiktās  saistības tajā noteiktajā apjomā, kvalitātē un termiņos.
8.5. Ja nepārvaramas varas apstākļi ir īslaicīgi, saistību neizpildīšana ir attaisnota tikai uz saprātīgu laiku, kas noteikts, ņemot vērā apstākļu ietekmi uz Līguma izpildīšanu.
8.6. Ja nepārvaramas varas dēļ Līguma saistības netiek pildītas ilgāk nekā 15 (piecpadsmit) dienas, jebkura no Pusēm tiesīga atteikties no savām līgumsaistībām un izbeigt Līgumu, par to rakstiski brīdinot otru Pusi vismaz 10 (desmit) dienas iepriekš un neviena no Pusēm nav tiesīga prasīt zaudējumu atlīdzināšanu.

9. Apakšuzņēmēju un speciālistu maiņa un piesaiste

9.1. Izpildītājs nav tiesīgs bez rakstiskas saskaņošanas ar Pasūtītāju veikt Izpildītāja Iepirkuma pieteikumā un/vai piedāvājumā norādīto apakšuzņēmēju (ja tādi ir) nomaiņu un iesaistīt papildu apakšuzņēmējus Līguma izpildē. 
9.2. Pasūtītājs nepiekrīt Izpildītāja apakšuzņēmēja (ja tāds ir) nomaiņai vai jauna apakšuzņēmēja piesaistei Publisko iepirkumu likuma 62.pantā minētajos gadījumos.

10. Konfidencialitāte

10.1. Puses apņemas ievērot konfidencialitāti, tajā skaitā ievērot Līgumā un normatīvajos aktos noteiktos dokumentu pieejamības un izmantošanas noteikumus, aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām mutisku, rakstisku, elektronisku, datu bāzē esošu un jebkuru citu informāciju, neatkarīgi no informācijas iegūšanas veida, laika un vietas, tas ir, pilnīgi vai daļēji Līguma saturu vai citu ar tā izpildi saistītu dokumentu saturu, kā arī komerciāla un jebkāda cita rakstura informāciju par otras Puses darbību, kā arī jebkuru informāciju, kas kļuvusi tai pieejama Līguma izpildes gaitā. Izpildītājs par komercnoslēpumu nevar noteikt Līguma priekšmetu un tā izpildes rezultātu.
10.2. Konfidencialitātes ierobežojumi neattiecas uz publisku un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
10.3. Konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas dēļ radušos zaudējumu atlīdzināšanu.
10.4. Konfidencialitātes noteikumi ir spēkā gan Līguma izpildes laikā, gan arī nenoteiktu laiku pēc Līguma darbības termiņa izbeigšanās.

 11. Fizisko personu datu aizsardzība

11.1. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Izpildītājam ir tiesības apstrādāt no Pasūtītāja iegūtos fizisko personu datus tikai atbilstoši Pasūtītāja norādījumiem ar mērķi nodrošināt Līgumā noteikto saistību izpildi.
11.2. Apstrādājot fizisko personu datus, katra Puse nodrošina un ir atbildīga par to aizsardzību, pielietojot tehniskos un organizatoriskos pasākumus atbilstoši Līgumam, spēkā esošajiem Latvijas Republikas un Eiropas Savienības normatīvajiem aktiem (tajā skaitā Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un spējot šo atbilstību uzskatāmi pierādīt.
11.3. Puse, kas otrai Pusei nodod fizisko personu personas datus, ir atbildīga par šo datu pareizību un to, ka tā ir tiesīga nodot personas datus otrai Pusei un ka Puses ir sniegušas datu subjektiem visu nepieciešamo tiesību aktos noteikto informāciju par datu apstrādi, kādu veic otra Puse, tajā skaitā par to, ka personas dati var tikt nodoti trešajām personām, pamatojoties uz līgumsaistībām, kādas var pastāvēt otrai Pusei. Puse uzņemas atbildību par visām materiāla un/vai cita rakstura sekām gadījumā, ja tiks pārkāpts šajā punktā noteiktais un Puse nebūs informējusi datu subjektus par to tiesību aktos noteiktajām tiesībām attiecībā uz datu subjektu datu apstrādi, kādu veic otra Puse.
11.4. Izpildītājs nekavējoties, bet ne vēlāk kā 12 (divpadsmit) stundu laikā pēc tam, kad ir uzzinājis, paziņo Pasūtītājam par konstatētu personas datu aizsardzības pārkāpumiem, nosūtot attiecīgu paziņojumu Līgumā norādītajam pārstāvim. Līguma ietvaros ar personas datu aizsardzības pārkāpumu Puses saprot jebkādas pamatotas šaubas, kas liecina par Izpildītāja rīcībā esošās Pasūtītāja informācijas konfidencialitātes, pieejamības vai integritātes pārkāpumu, tai skaitā, bet ne tikai, piemēram, izspiešanas paziņojumus, kur ietverta informācija par Izpildītāju resursu ievainojamību.
11.5. Izpildītājs veic pasākumus, lai nodrošinātu, ka jebkura persona, kas darbojas Izpildītāja pakļautībā un kam ir piekļuve personas datiem, ievēro konfidencialitātes prasības  un apstrādā minētos datus saskaņā ar Pasūtītāja norādījumiem. 
11.6. Izpildītājs apņemas ne vēlāk kā 30 (trīsdesmit) dienu laikā pēc attiecīgā Pakalpojuma posma pabeigšanas dzēst no saviem informācijas resursiem visu informāciju, kas satur personas datus.

12. Līguma spēkā stāšanās, grozīšana un izbeigšana 

12.1. Līgums stājas spēkā pēdējā droša elektroniskā paraksta un tā laika zīmoga pievienošanas dienā un ir spēkā 60 (sešdesmit) mēnešus no Akta abpusējas parakstīšanas dienas vai līdz Pušu saistību pilnīgai izpildei, vai tā izbeigšanai Līgumā noteiktajā kārtībā. Puses ir iepazinušās ar Līguma saturu un Līgums pilnībā apliecina Pušu vienošanos par Līguma priekšmetu. Līgums ir saistošs Pusēm un to likumīgajiem tiesību un saistību pārņēmējiem. Izpildītājam nav tiesības nodot savas tiesības, kas saistītas ar Līgumu vai izriet no tā, trešajai personai bez Pasūtītāja rakstveida piekrišanas.
12.2. Ja Līguma izpildes laikā rodas apstākļi, kas ierobežo Līgumā noteikto saistību izpildi, ieinteresētā Puse iesniedz priekšlikumus otrai Pusei par Līguma grozījumiem un Puses vienojas par iespējamo tālāko Līguma izpildi un norēķinu kārtību.
12.3. Līgumu var grozīt vai papildināt publisko iepirkumu regulējošo normatīvo aktu noteiktajos gadījumos un kārtībā, Pusēm par to savstarpēji rakstiski vienojoties. Rakstiski noformēti un Pušu parakstīti Līguma grozījumi vai papildinājumi kļūst par tā neatņemamu sastāvdaļu.
12.4. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
12.5. Kādam no Līguma noteikumiem zaudējot spēku normatīvo aktu izmaiņu gadījumā, tas neietekmē pārējo noteikumu spēkā esamību. Šādā gadījumā Pusēm ir pienākums piemērot Līgumu atbilstoši spēkā esošo normatīvo aktu prasībām vai precizēt Līguma noteikumus, parakstot vienošanos, kas kļūst par Līguma neatņemamu sastāvdaļu. 
12.6. Līgumu var izbeigt pirms termiņa, Pusēm par to rakstiski vienojoties, vai vienpusēji Līgumā noteiktajā kārtībā. 
12.7. Pasūtītājam ir tiesības, rakstiski par to 3 (trīs) dienas pirms Līguma izbeigšanas brīdinot Izpildītāju, vienpusēji izbeigt Līgumu un pieprasīt radušos zaudējumu un saistīto izdevumu segšanu un līgumsodu samaksu, nesedzot nekādus Izpildītāja izdevumus un zaudējumus, ja: 
12.7.1. pēc Līguma noslēgšanas atklājas, ka, iesniedzot piedāvājumu iepirkumā, Izpildītājs ir apzināti sniedzis nepatiesu informāciju;
12.7.2. Izpildītājs Līguma noslēgšanas vai Līguma izpildes laikā saistībā ar Līgumu sniedzis nepatiesas vai nepilnīgas ziņas vai apliecinājumus vai veicis prettiesisku darbību saistībā ar Līgumu, vai pārkāpis normatīvo aktu prasības attiecībā uz Līguma slēgšanu vai izpildi;
12.7.3.	Automobilis tiek piegādāts neatbilstošā kvalitātē vai neatbilstošs Līgumā noteiktajam;
12.7.4. Automobiļa piegādes termiņš tiek kavēts ilgāk par 1 (vienu) mēnesi;
12.7.5. normatīvajos aktos noteiktajā kārtībā ir pasludināta Izpildītāja maksātnespēja vai tiek pieņemts lēmums par Izpildītāja likvidāciju vai reorganizāciju, vai ir ierobežota, apturēta Izpildītāja saimnieciskā darbība vai iestājušies citi apstākļi, kas traucē vai traucēs Izpildītājam turpināt Līgumā noteikto saistību izpildi saskanā ar tā noteikumiem vai kas negatīvi ietekmē Pasūtītāja tiesības, kas izriet no Līguma; 
12.7.6. Izpildītājs nepilda vai nepienācīgi pilda Līgumā un/vai tā pielikumos noteiktās saistības; 
12.7.7. Publisko iepirkumu likuma 64.pantā noteiktajos gadījumos.
	12.8. Pasūtītājam ir tiesības nekavējoties vienpusēji izbeigt Līgumu, par to rakstiski paziņojot Izpildītājam, un neatlīdzinot tādējādi radušos zaudējumus, ja Līgumu nav iespējams izpildīt tādēļ, ka Izpildītājam Līguma darbības laikā ir piemērotas (vai tās ir bijušas piemērotas un attiecīgais fakts tapis zināms jau pēc Līguma noslēgšanas) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	12.9. Līguma 12.7. – 12.8.apakšpunktos minētajos gadījumos Līgums uzskatāms par izbeigtu Pasūtītāja rakstveida paziņojumā norādītajā datumā.
	12.10. Izpildītājam ir tiesības vienpusēji izbeigt Līgumu pirms termiņa, vismaz 30 (dienas) dienas iepriekš par Līguma izbeigšanu rakstiskā veidā paziņojot Pasūtītājam, ja Pasūtītājs:
12.10.1. nepamatotu iemeslu dēļ nav samaksājis nomas maksu vairāk kā par 3 (trīs) mēnešiem;
12.10.2. iesaista Automobili aizliegtā darījumā vai to apgrūtina ar mantiskajām tiesībām, nododot Automobili apakšnomā Līguma darbības laikā bez Izpildītāja rakstiskas atļaujas;
12.10.3. būtiski pārkāpj ražotāja vai Izpildītāja noteiktos tehniskās apkopes, ekspluatācijas un lietošanas noteikumus, ja Izpildītājs iepriekš rakstveidā par to ir brīdinājis Pasūtītāju, pieprasot pārtraukt būtiskos pārkāpumus.
12.11. Ar Līguma izpildi, tā izbeigšanu vai spēkā esamību radušās domstarpības, nesaskaņas, strīdus Puses risinās sarunu vai rakstisku pretenziju ceļā, bet, ja nevarēs vienoties - Latvijas Republikas tiesā Latvijas Republikas normatīvajos aktos noteiktajā kārtībā.
12.12. Pušu strīdi un domstarpības neatbrīvo tās no Līgumā paredzēto saistību pilnīgas izpildes. Ja saistībā ar Līgumu vai tā izpildi, Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt un/vai apturēt vai kā citādi kavēt Līgumā noteikto saistību izpildi, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

13. Citi noteikumi

13.1. Izpildītājs apliecina, ka Automobiļi ir viņa īpašumā (vai turējumā), tie nav ieķīlāti, uz tiem nav uzlikts liegums, tie neatrodas meklēšanā sakarā ar aizdzīšanu un nav apgrūtināti ar nekādām citām saistībām.
13.2. Informācijas apmaiņu, kas nepieciešama Līgumā noteikto saistību izpildei, Puses veic Latvijas Republikas normatīvajos aktos noteiktajā kārtībā. Puses piekrīt, ka informācijas apmaiņa pieļaujama arī elektroniskā formā - Pasūtītāja elektroniskā pasta adrese: pasts@mantojums.lv, Izpildītāja elektroniskā pasta adrese: ___________________.
13.3. Pušu savstarpējā sarakste Līguma sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem. Pušu savstarpējā elektroniskā sarakstē nosūtīto vēstuļu, pieteikumu, paziņojumu, saskaņojumu, pretenziju u.c. nosūtīšanas laiks tiek fiksēts uz Puses elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas katrai no Pusēm var kalpot par pierādījumu par attiecīgās elektroniskās vēstules nosūtīšanu.
13.4. Pušu pārstāvji Līguma izpildes laikā ir:
13.4.1. Pasūtītāja pārstāvis - Nodrošinājuma daļas vadītājs Dainis Berdigāns, tālrunis:  66164795, e-pasts: dainis.berdigans@mantojums.lv;
13.4.2. Izpildītāja pārstāvis - ____________, tālrunis _________, e-pasts:_________.
13.5. Pušu pārstāvji pārzina Līguma noteikumus un tiem ir tiesības risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai pieprasīt no otras Puses un sniegt informāciju, saskaņot Līgumā minētos dokumentus, saskaņot un nodrošināt Automobiļu saņemšanu/nodošanu, parakstīt pretenzijas, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šīs personas nav tiesīgas grozīt vai papildināt Līgumu un tā pielikumus.
13.6. Ja Pusei mainās juridiskais statuss, kāds no Līgumā minētajiem rekvizītiem, adreses, kredītiestāžu rekvizīti vai Līguma 13.4.apakšpunktā minētie pārstāvji vai to kontaktinformācija, tad Puse nekavējoties, bet ne vēlāk kā 3 (trīs) darba dienu laikā par to rakstveidā (e-pastā) paziņo otrai Pusei. Šādā gadījumā nav nepieciešams veikt grozījumus Līgumā. 
Ja Puse šo pienākumu neveic, tā uzņemas atbildību par zaudējumiem, kas tā dēļ būs radušies otrai Pusei, un uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par Pusi.
13.7. Līgumam tā noslēgšanas brīdī pievienoti 3 (trīs) pielikumi, kas ir Līguma neatņemamas sastāvdaļas:
1. pielikums - Tehniskā specifikācija/tehniskais piedāvājums;
2. pielikums - Finanšu piedāvājums;
3.pielikums - Maksājumu grafiks.
13.8. Līgums un tā pielikumi parakstīti ar drošu elektronisku parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā. 


14. Pušu juridiskās adrese, rekvizīti un paraksti

	Pasūtītājs:
Nacionālā kultūras mantojuma pārvalde
Reģ. Nr.90000038351
Jur.adrese: Mazā Pils iela 19, Rīga, LV-1050
Banka VALSTS KASE
Konts LV14TREL2220537004000
Kods TRELLV22


(paraksts*)

Vadītājs                                    Juris Dambis

	Izpildītājs:

	
	



*Dokuments ir parakstīts ar drošu elektronisko parakstu un satur laika zīmogu 

